
				                      REFERAT

Cu privire la neexercitarea dreptului de preemţiune  din  partea Consiliului Local Timişoara, la intenţia  de înstrăinare a spaţiului   cu altă destinaţie decât aceea de locuinţă SAD 3, situat în imobilul din Timişoara, strada Splaiul Nistrului (fosta Spaliul Galaţi) nr.1, etaj parter, la preţul de 450.000 euro.

          COMPARTIMENTUL MONUMENTE:

Având în vedere adresa nr.CT2015-000309 din 21.01.2015, înregistrată la Direcţia Clădiri, Terenuri şi Dotări Diverse- Compartiment Monumente ,de către doamna Tuducan Viorica Gianina, în calitate de proprietar, prin care solicită ca, Primăria Municipiului Timişoara să se pronunţe asupra dreptului de preemţiune, la intenţia de înstrăinare a spaţiului  cu altă destinaţie decât aceea de locuinţă SAD3, înscris în C.F.nr.403680-C1-U24,nr. topo.403680-C1-U24 situat în imobilul dinTimişoara strada Splaiul Nistrului nr.1,apartament parter, la preţul de 450.000 de euro.
	Conform adresei menţionate mai sus, rezultă  că spaţiul cu altă destinaţie S.A.D3, situat în imobilul din  Splaiul Nistrului nr.1 ,apartament parter  este cu intrare de pe Bulevardul 3August 1919, este compus din 12 încăperi cu 8,916 % pci şi 106/1189 mp teren în proprietate, are o suprafaţă utilă de 343,48 mp,  pentru care proprietarul solicită un preţ de vânzare de 450.000 euro, respectiv  1310 euro/mp.
-Din  adresa CT2015-000089 din 23.01.2015 a Direcţiei de Urbanism-Biroul Reabilitare şi conservare clădiri istorice rezultă că imobil situat in Splaiul Nistrului nr.1 face parte din Ansamblul Urban Fabric(II) ,Cod TM-II-s-B-06097, pozitia 62 din Lista Monumentelor Istorice-2010, judeţul Timiş.
Compoziţia clădirii este dominată de volumele mari, jucate, ale acoperişurilor.  Faţada principală , orientată spre pod, prezintă un amplu fronton cu forme unduite.Sub fronton ferestrele sunt încadrate de pilaştri ionici cu capitele plate.
Starea generală a imobilului necesită lucrări de întreţinere. Faţadele clădirii sunt în stare bună din punct de vedere al paramentului , dar imobilul necesită asanarea instalaţiilor parazitare (alarme, cabluri de electricitate şi de date). Reclamele montate pe faţadă nu sunt adaptate din punct de vedere stilistic, nerespectând Regulamentul local de urbanism aferent P.U.G.2001,punctul 4B.V, recomandările Îndrumarului  pentru Regulamentul Local de Urbanism al Cartierului Cetate şi al altor zone istorice protejate din Timişoara conform HCL224/2008 şi nici Studiul de Fezabilitate Istorică ,,Zone construite protejate Timişoara 2011,conform HCL208/31.05.2011.
Ferestrele şi uşile spaţiilor de la parter, dinspre Splaiul Nistrului , au fost înlocuite cu tâmplărie PVC maro,imitaţie de lemn, cu geam dublu izolat.Uşa de acces de pe Splaiul Nistrului nr.1, realizată din fier forjat, se păstrează în stare bună.Vitrinele şi ferestrele dinspre B-dul 3August 1919 sunt din lemn.La mezanin şi etaj tîmplaria a fost înlocuită parţial cu tămplăria din PVC. Învelitoarea metalică şi elementele de tinichigerie necesită lucrări de intervenţie.
-Conform adresei nr.184  din 19.01.2015, a  Direcţiei Judeţene  pentru Cultură  Timiş, rezultă că aceasta  nu îşi exercită dreptul de preemţiune, asupra spaţiului cu altă destinaţie decît aceea de locuinţă S.A.D 1 din strada Splaiul Nistrului nr.1 parter, imobil ce face parte din Zona de protecţie a Ansamblului urban Fabric (II), cod TM-II-s-B-06097, poziţia 62 din Lista Monumentelor Istorice-2010;

										Cod FO53-01,ver.2

-Din  răspunsul primit de la Biroul Valorificare Spaţii cu altă destinaţie la adresa noastră cu nr. CT2015-000089/26.01.2015, rezultă că S.A.D.3 din Splaiul Nistrului (fosta Splaiul Galaţi) nr.1,parter, nu prezintă interes pentru domeniul public/privat al Municipiului Timişoara.
-Din răspunsul Direcţiei Economice-Serviciul Buget la adresa noastră cu nr.CS2015-0000089/27.01.2015, privind existenţa fondurilor disponibile pentru achiziţionarea acestui spatiu rezultă ca  la data prezentei ,Bugetul Municipiului Timişoara pe anul 2015 nu a fost aprobat.
Ţinând cont de  art.4, alin.4 din Legea nr.422/2001, modificată şi republicata de Legea nr 259/2006 privind protejarea monumentelor istorice;
Având în vedere prevederile art.2, din Hotărârea nr.67/26.02.2008 a Consiliului Local al Municipiului Timişoara;
                                         	



                 PROPUNE:

Emiterea unei Hotărâri, prin care Consiliul Local Timişoara, nu îşi exercită dreptul de preemţiune privitor la cumpărarea spaţiului cu altă destinaţie decât aceea de locuinţă SAD 3, înscris în C.F.nr. 403680-C1-U24,nr. topo.403680-C1-U24, la preţul de 450.000 euro, situat în imobilul din Strada Splaiul Nistrului(fosta Splaiul Galaţi), nr.1, parter.

